ഡിഗ്രി (താപനില)

താപനില രേഖപ്പെടുത്താൻ പല സ്കെയിലുകളിലും ഉപയോഗിക്കുന്ന ഒരു പദമാണ് ഡിഗ്രി. ° ചിഹ്നത്തോടൊപ്പം യൂണിറ്റ് അക്ഷരവും (ഉദാ:ഡിഗ്രി സെൽഷ്യസിന് °C) ചേർത്താണ് സാധാരണയായി താപനില രേഖപ്പെടുത്തുന്നത്.  

 ഡിഗ്രിയിൽ അളക്കുന്ന താപനിലയുടെ സ്കെയിലുകൾ 
ഡിഗ്രി ഉപയോഗിച്ച് രേഖപ്പെടുത്തുന്ന താപനിലയുടെ സാധാരണ സ്കെയിലുകൾ: 

 സെൽഷ്യസ് (° C) 
 ഫാരൻഹീറ്റ് (° F) 
 ഫാരൻഹീറ്റ് സ്കെയിൽ ഉപയോഗിക്കുന്ന റാങ്കൈൻ (° R അല്ലെങ്കിൽ ° Ra) (0 ഡിഗ്രി റാങ്കൈൻ കേവല പൂജ്യത്തിന് തുല്യമാണ്). 

ഫിസിക്കൽ സയൻസിലെ താപനില അളക്കുന്നതിനുള്ള പ്രാഥമിക യൂണിറ്റാണ് കെൽവിൻ. എന്നാൽ ഡിഗ്രി ഫാരൻഹീറ്റ്, ഡിഗ്രി സെൽഷ്യസ് എന്നിവയിൽ നിന്ന് വ്യത്യസ്തമായി, കെൽവിൻ ഒരു ഡിഗ്രിയായി പരാമർശിക്കുകയോ എഴുതുകയോ ചെയ്യുന്നില്ല.  

താപനിലയുടെ മറ്റ് സ്കെയിലുകൾ: 

 ഡെലിസിൽ (° D) 
 ന്യൂട്ടൺ (° N) 
 റമൂർ (° Ré) 
 റോമർ (° Rø) 
 വെഡ്‌ജ്‌വുഡ് (° W) 

 കെൽവിൻ   

തെർമോഡൈനാമിക് ടെമ്പറേച്ചർ സ്കെയിലിലെ താപനിലയുടെ എസ്‌ഐ യൂണിറ്റിന്റെ മുൻ നാമമാണ് "ഡിഗ്രീസ് കെൽ‌വിൻ" (° K). 1967 മുതൽ കെ ചിഹ്നം (ഡിഗ്രി ചിഹ്നം ഇല്ലാതെ) മാത്രം ഉപയോഗിച്ച് കെൽവിൻ എന്ന് താപനില രേഖപ്പെടുത്തുന്നു.  ഡിഗ്രി അബ്സൊല്യുട്ട് (° A) എന്നതും കാലഹരണപ്പെട്ട പദാവലിയാണ്. ഇത് കെൽവിനെ അല്ലെങ്കിൽ ചിലപ്പോൾ റാങ്കൈൻ ഡിഗ്രിയെ സൂചിപ്പിക്കുന്ന പദമാണ്. 

 താരതമ്യങ്ങൾ 

 വെള്ളത്തിന്റെ തിളനില: 100.0 °C / 212.0 °F. 
 ഹിമത്തിന്റെ ദ്രവണാങ്കം: 0.0 °C / 32.0 °F. 
 സാധാരണ മനുഷ്യ ശരീര താപനില: 37.0 °C / 98.6 °F. 
 മുറിയിലെ താപനില: 20 - 25 °C / 68 - 77 °F  

 താപനില പരിവർത്തനങ്ങൾ 

താപനിലയുടെ മൂന്ന് പ്രധാന യൂണിറ്റുകളും രേഖീയമായി പരസ്പരം ആശ്രയിച്ചിരിക്കുന്നു, അതിനാൽ അവയിലേതെങ്കിലും ഒന്നിൽ നിന്ന് മറ്റൊന്നിലേക്കുള്ള പരിവർത്തനം താരതമ്യേന എളുപ്പമാണ്. ഉദാഹരണത്തിന്,  ഡിഗ്രി ഫാരൻഹീറ്റിൽ അല്ലെങ്കിൽ  കെൽവിനിൽ രേഖപ്പെടുത്തിയ താപനിലയിൽ നിന്ന് °C കണക്കാക്കാൻ താഴെപ്പറയുന്ന രീതിയിൽ സാധ്യമാണ്.  

മുകളിലുള്ള സമവാക്യങ്ങൾ പുനക്രമീകരിച്ച്  അല്ലെങ്കിൽ  യും കണ്ടുപിടിക്കാം. 

 ഇതും കാണുക 

 താപനില സ്കെയിലുകളുടെ താരതമ്യം
 ഡിഗ്രി ചിഹ്നം
 ഇന്റർനാഷണൽ സിസ്റ്റം ഓഫ് യൂണിറ്റുകൾ 

 പരാമർശങ്ങൾ 

വർഗ്ഗം:താപനിലയുടെ ഏകകങ്ങൾ